# POZIV NA DOSTAVU PROJEKTNIH PRIJEDLOGA

# „Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“

**(Referentni broj: NPOO.C1.6.R1-I2.01)**

# OBRAZAC 2.

**IZJAVA PRIJAVITELJA O ISTINITOSTI PODATAKA, IZBJEGAVANJU DVOSTRUKOG FINANCIRANJA I USKLAĐENOSTI S UPUTAMA ZA PRIJAVITELJE PREDMETNOG POZIVA, A U SVRHU SUDJELOVANJA U POSTUPKU DODJELE BESPOVRATNIH SREDSTAVA**

**Uputa za popunjavanje:**

U izjavu na odgovarajuća mjesta umetnuti tražene podatke prema uputi unutar zagrada < >. Molimo da se podaci o ispunjavanju preduvjeta odnosno situacije navedene u Izjavi ne brišu niti mijenjaju! Izjavu je potrebno potpisati od strane osobe ovlaštene za zastupanje i u digitalnom obliku (skenirano) unijeti u sustav eNPOO prilikom predaje projektnog prijedloga.

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

< *umetnuti ime i prezime, adresu, OIB* >

dolje potpisani, kao osoba ovlaštena za zastupanje prijavitelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*< naziv subjekta, adresa, OIB >*

potvrđujem da su podaci sadržani u dokumentaciji projektnog prijedloga pod nazivom

< *umetnuti naziv projektnog prijedloga* >

predanog u sklopu Poziva na dostavu projektnih prijedloga “Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti ” (referentni broj: C1.6. R1-I1) **istiniti i točni**.

# Pod materijalnom i kaznenom odgovornošću izjavljujem da:

1. sam pročitao, razumio i slažem se s uvjetima navedenima u Uputama za prijavitelje predmetnog Poziva;
2. je projektni prijedlog podnesen sukladno načinu propisanom u Uputama za prijavitelje;
3. Prijavitelj nije dostavio lažne informacije u sklopu projektnog prijedloga;
4. Prijavitelj nije poduzetnik u teškoćama kako je definirano u članku 2., točki 18. Uredbe 651/2014, uz iznimku potpora na temelju programa potpora za nadoknadu štete prouzročene određenim prirodnim katastrofama, programa potpora za novoosnovana poduzeća i programa regionalnih operativnih potpora, ako se tim programima poduzetnici u teškoćama ne dovode u povlašteni položaj u odnosu na druge poduzetnike. Ne primjenjuje se na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama.
5. Prijavitelj ne podliježe neizvršenom zahtjevu za povrat prema odluci nadležnog tijela, odnosno nije u postupku povrata sredstava , kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem.
6. nad Prijaviteljem nije otvoren stečajni postupak, da nije nesposoban za plaćanje ili prezadužen, ili da nije u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti ili da nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili da se ne nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
7. Prijavitelj ima poslovni nastan u Republici Hrvatskoj, a ukoliko u trenutku podnošenja projektnog prijedloga Prijavitelj nema registriran poslovni nastan u RH, obvezuje se da će isti registrirati najkasnije do trenutka plaćanja;
8. da Prijavitelj ili osoba ovlaštena po zakonu za zastupanje Prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);

1. Prijavitelju nije utvrđeno teško kršenje ugovora[[1]](#footnote-1) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU;
2. Prijavitelj ili osobe ovlaštene po zakonu za zastupanje nisu proglašene krivim zbog teškog profesionalnog propusta;
3. Prijavitelj nije u sukobu interesa[[2]](#footnote-2) u predmetnom postupku dodjele bespovratnih sredstava;
4. Prijavitelj je izvršio dospjele isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
5. U slučaju da je Prijavitelj trgovačko društvo u javnom vlasništvu da ispunjava sljedeće uvjete:

* da nad trgovačkim društvom u javnom vlasništvu samostalno ili zajedno s drugim naprijed navedenim subjektima Republika Hrvatska i/ili jedinica lokalne i područne (regionalne) samouprave i/ili javna ustanova obavlja kontrolu sličnu onoj koju provodi nad svojim poslovnim jedinicama
* da nema izravnog udjela privatnog kapitala, osim sudjelovanja privatnog kapitala koje je obvezno na temelju odredbi posebnog zakona, u skladu s osnivačkim Ugovorom, a koji nema značajke kontroliranja i blokiranja i koji ne vrši odlučujući utjecaj na prijavitelja;

1. Prijavitelj se obvezuje da će osigurati održivost projekta i projektnih rezultata sukladno odjeljku “Zahtjevi koji se odnose na sposobnost Prijavitelja, učinkovito korištenje sredstava i održivost projekta” u Uputama za prijavitelje;
2. Prijavitelj će zajedno sa svojim parterima osigurati održivost projekta na način da osigura upravljanje infrastrukturom na najmanje pet (5) godina od dana završnog plaćanja (temeljem odobrenog završnog ZNS-a) na jedan od sljedećih načina:
   * prijavitelj upravlja infrastrukturom koja je predmet projekta;
   * partner upravlja infrastrukturom koja je predmet projekta;
   * prijavitelj i/ ili partner će putem otvorenog, transparentnog i nediskriminirajućeg postupka ugovoriti treće osobe za upravljanje infrastrukturom koja je predmet projekta;
3. Prijavitelj postupa u skladu s načelima ekonomičnosti, učinkovitosti i djelotvornosti te ima stabilne i dostatne izvore financiranja[[3]](#footnote-3)
4. Partner nedvojbeno doprinosi uspješnoj provedbi projekta i ostvarenju ciljeva (ako je primjenjivo);
5. Prijavitelj će osigurati sredstva za financiranje razlike između vrijednosti prihvatljivih troškova projekta i ukupne vrijednosti projekta, sredstva za financiranje razlike između ukupno dodijeljenih bespovratnih sredstava i prihvatljivih troškova i sredstva za financiranje ukupne vrijednosti neprihvatljivih troškova projektnog prijedloga.
6. Projekt je u skladu s predmetom i svrhom Poziva te doprinosi obaveznim pokazateljima Poziva te pruža minimalno (klimatski/digitalni) doprinos, u skladu s interventnim poljima (područjima 026,128, iz Priloga VI./VII.);
7. Projekt se provodi u potpunosti na teritoriju RH;
8. Projekt u trenutku podnošenja projektnog prijedloga nije fizički niti financijski završen;
9. Projekt ne uključuje aktivnosti namijenjene: primarnoj proizvodnji poljoprivrednih proizvoda; ribarstvu i akvakulturi; proizvodnji, preradi i stavljanju na tržište duhana i duhanskih proizvoda; kasina i istovjetnih poduzeća, proizvodnje i stavljanja na tržište uređaja za igre na sreću; poslovanju nekretninama; financijskim djelatnostima i djelatnostima osiguranja; djelatnostima socijalne skrbi sa smještajem; proizvodnji proizvoda i usluga koje su navedene na popisu Odluke o donošenju popisa robe vojne namjene, obrambenih proizvoda i nevojnih ubojnih sredstava;
10. Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv;
11. Projekt se, na način opisan u projektnom prijedlogu, ne bi mogao provesti bez potpore iz Nacionalnog plana za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Nacionalnog plana za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta;
12. Projekt poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (odnosno europskih strukturnih i investicijskih fondova, Mehanizma za oporavak i otpornost i drugih programa Unije te javnih izvora) niti će isti biti više od jednom (su)financirani nakon potencijalno uspješnog okončanja postupaka dodjele bespovratnih sredstava;
13. Projekt je spreman za početak provedbe aktivnosti projekta i njihov završetak je u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u točki 2.7. Prihvatljive aktivnosti projekta u okviru Uputa za prijavitelje;
14. Provedba projekta nije započela prije 1. veljače 2020. godine (provedba projekta koji sadrži elemente državne potpore nije započela prije predaje projektnog prijedloga u okviru ovog Poziva) niti će završiti prije potpisa Ugovora o dodjeli bespovratnih sredstava;
15. da trajanje razdoblja provedbe projekta nije dulje od 30. lipnja 2025. godine;
16. Projekt je u skladu s horizontalnim EU i nacionalnim politikama o održivome razvoju, zaštiti okoliša, gospodarenju otpadom i zaštiti prirode te politikama ravnopravnosti spolova i nediskriminaciji, tj. projekt mora barem biti neutralan u odnosu na njih;
17. Rezultati ulaganja se moraju zadržati na mjestu ulaganja, najmanje pet (5) godina. Ovo ne sprječava zamjenu postrojenja ili opreme koji su zastarjeli zbog brzih tehnoloških promjena, uz uvjet da je gospodarska djelatnost zadržana u Republici Hrvatskoj tijekom navedenog minimalnog razdoblja;
18. Projekt je u skladu s načelom “ne nanosi bitnu štetu” (DNSH) što znači da se ne podupiru i ne obavljaju gospodarske djelatnosti kojima se nanosi bitna šteta bilo kojem od okolišnih ciljeva, ako je to relevantno, u smislu članka 17. Uredbe (EU) 2020/852;
19. Svi instalirani uređaji za vodu (tuševi s miješalicom, slavine, WC školjke i vodokotlići i slično) će biti svrstani u prva 2 razreda potrošnje vode EU vodne oznake EU Water Label (http://www.europeanwaterlabel.eu/), čime se osigurava ostvarenje minimalnog uvjeta zaštite voda i mora;
20. Projekt će implementirati prakse kružnog gospodarstva u gospodarenje građevinskim otpadom kako bi najmanje 70% neopasnog građevinskog otpada i otpada od rušenja nastalog na gradilištu bilo pripremljeno za ponovnu uporabu, recikliranje i uporabu drugog materijala, uključujući postupke zatrpavanja za otpad koji zamjenjuje druge materijale, u skladu s hijerarhijom otpada i EU Protokolom za gospodarenje građevinskim otpadom i rušenjem;
21. Prijavitelj koji planira provesti obnovu postojeće turističke infrastrukture prilikom prijave projekta će osigurati dokaz da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja;
22. Prijavitelj će za nove zgrade i adaptacije koristiti građevinske dijelove i materijale koji ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006;
23. Projektni prijedlog u kojem nisu prijavljeni elementi državne potpore je u skladu s odredbama Poziva kojima je isto uređeno te je u skladu s uvjetima koje projekt mora zadovoljiti kako ne ulaganje ne bi predstavljalo državnu potporu;
24. Projekt udovoljava svim zahtjevima povezanima s pravilima dodjele državnih potpora utvrđenima u Programu dodjele državnih potpora za ulaganja u sektoru turizma i Programu dodjele de minimis potpora (potpora male vrijednosti) u sektoru turizma koji su prilog ovog Poziva;
25. Prijavitelj nije prešao ili s traženom potporom ne prelazi pragove definirane Uredbom 651/2014 i de minimis Uredbom;
26. Tražena potpora nije namijenjena:
27. za djelatnosti povezane s izvozom u treće zemlje ili države članice, to jest za potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću;
28. da se prednost daje uporabi domaće robe u odnosu na uvezenu robu;
29. za aktivnosti ili troškove povezane uz sektore:
    * primarne poljoprivredne proizvodnje, uz **iznimku** regionalnih potpora za ulaganje u najudaljenijim regijama, programa regionalnih operativnih potpora, potpora za savjetodavne usluge u korist MSP-ova, potpora za rizično financiranje, potpora za istraživanje i razvoj, potpora za inovacije za MSP-ove, potpora za zaštitu okoliša, potpora za usavršavanje, potpora za radnike u nepovoljnom položaju i radnike s invaliditetom, potpora za projekte operativne skupine Europskog partnerstva za inovacije („EIP“) za produktivnost i održivost u poljoprivredi, potpora za projekte lokalnog razvoja pod vodstvom zajednice („CLLD“), potpora za projekte europske teritorijalne suradnje i potpora uključenih u financijske proizvode koji se podupiru iz fonda InvestEU;
    * ribarstva i akvakulture, kako je obuhvaćeno Uredbom (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str.1.), uz iznimku potpora za usavršavanje, potpora za pristup MSP-ova financiranju, potpora u području istraživanja i razvoja, potpora za inovacije za MSP-ove, potpora za radnike u nepovoljnom položaju i radnike s invaliditetom, regionalnih potpora za ulaganje u najudaljenijim regijama, programa regionalnih operativnih potpora, potpora za projekte operativne skupine Europskog partnerstva za inovacije („EIP”) za produktivnost i održivost u poljoprivredi, potpora za projekte lokalnog razvoja pod vodstvom zajednice („CLLD”), potpora za projekte europske teritorijalne suradnje i potpora uključenih u financijske proizvode koji se podupiru iz fonda InvestEU, osim za djelatnosti navedene u članku 1. stavku 1. Uredbe Komisije (EU) br. 717/2014 od 27. lipnja 2014. o primjeni članaka 107. i 108. UFEU na *de* minimis potpore u sektoru ribarstva i akvakulture (SL L 190, 28.6.2014., str.45.);
    * prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača, odnosno koje na tržište stavljaju predmetni poduzetnici;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. za zatvaranje nekonkurentnih rudnika ugljena, kako su obuhvaćene Odlukom Vijeća br. 2010/78/EU;
2. za kategorije regionalnih potpora kako je navedeno u članku 13. Uredbe br. 651/2014 (kako je izmijenjena Uredbama 2017/1084, 2020/972 i 2021/1237);
3. kada se radi o dodjeli regionalnih potpora iz članka 14. Uredbe 651/2014, Prijavitelj u dvije godine prije podnošenja zahtjeva za potporu nije proveo premještanje u objekt u kojem će se odvijati početno ulaganje za koje se traži potpora, odnosno korisnik koji neće to učiniti u razdoblju od najviše dvije godine nakon što bude dovršeno početno ulaganje za koje se traži potpora;
4. Vezano za poštivanje pravila o državnim potporama, osobno i u ime Prijavitelja potvrđujem da ću osigurati odvojeno vođenje ekonomskih i neekonomskih djelatnosti (raspodjelu troškova, izvora financijskih sredstava i prihoda)
5. Prijavitelj je upoznat s mogućnošću odbijanja projektnog prijedloga ukoliko ne pruži sve tražene podatke (uključujući sve propisane Obrasce), te izjavljuje da će tijekom postupka dodjele bespovratnih sredstava na traženje Ministarstva turizma i sporta i/ili Središnje agencije za financiranje i ugovaranje programa i projekata EU dostaviti svu potrebnu dodatnu dokumentaciju;
6. Prijavitelj je upoznat s ugovornim obvezama koje proizlaze iz Ugovora o dodjeli bespovratnih sredstava i pripadajućih priloga te ih prihvaća ukoliko projektni prijedlog bude odobren za financiranje;
7. Prijavitelj će nadležno tijelo pravovremeno izvijestiti o svim izmjenama i promjenama podataka navedenih u projektnom prijedlogu koje mogu utjecati na ispravnost dodjele bespovratnih sredstava;
8. Podaci iz projektnog prijedloga se mogu obrađivati i pohranjivati u kompjuteriziranom sustavu za nadzor i informiranje;
9. Naziv projekta, iznos bespovratnih sredstava dodijeljenih projektu i stopa financiranja, kratki opis projekta se objavljuju na mrežnim stranicama [*https://planoporavka.gov.hr/natjecaji/86*](https://planoporavka.gov.hr/natjecaji/86) isustava *eNPOO*;
10. Prijavitelj je upoznat s činjenicom da je nadležno tijelo obveznik primjene Zakona o pravu na pristupu informacijama (NN, br. 25/13, 85/15).

# Pod materijalnom i kaznenom odgovornošću, u svoje ime i u ime Prijavitelja potvrđujem da sam kao Prijavitelj i kao osoba po zakonu ovlaštena za zastupanje Prijavitelja svjestan da će se u slučaju davanja lažne izjave ili lažnih podataka primijeniti odgovarajuće mjere.

U\_\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

Ime i prezime:

Funkcija:

Potpis i pečat:

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-1)
2. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046 [↑](#footnote-ref-2)
3. Dostatni izvori financiranja smatraju se sredstva dostatna za financiranje vlastitog udjela u prijavljenom projektu [↑](#footnote-ref-3)